13 maydan boshlab Rossiya Markaziy banki xalqaro zaxiralarni to‘ldirib borish maqsadida muntazam ravishda valyuta sotib olishni yo‘lga qo‘yadi. Bu haqda bankning rasmiy sayti orqali xabar qilindi. Ma’lum bo‘lishicha, bu boradagi moliyaviy amaliyotlarning kunlik hajmi 100-200 mln dollarni tashkil qiladi. Valyuta sotib olinishining kurs o‘zgarishlariga ta’sir o‘tkazmasligi uchun amaliyotlar kun bo‘yicha taqsimot qilinadi. Valyuta bozorida jiddiy o‘zgarishlar sodir bo‘lgan taqdirda moliyaviy amaliyotlar hajmi qayta ko‘rib chiqilishi mumkin.